Lettonia
Lettonia vel Lettia (Lettonice Latvija) est terra in litore orientali maris Baltici sita, una ex tribus civitatibus Balticis, quae inter Scandinaviam, Russiam et Europam Mediam iacent.

Historia 

Usque ad primum bellum mundanum Lettonia ad Imperium Russicum pertinuit. Inter hoc bellum ab exercitu Germanico occupata est. Die 18 Novembris 1918 Rigae Res publica Lettonia libera proclamata est. Anno 1940 Unio Sovietica, anno 1941 Imperium Germanicum et anno 1944/45 iterum Russici civitatem occupaverunt. Anno 1990/91 Lettonia iterum libera facta est.

Geographia 
In litore maris Baltici et sinus eius Rigensis Lettonia sita est. Paeninsula Kurzemensis, quae mare a sinu Rigensi separat, extremitatem septentrionalem Rubem promunturium habet. A septentrionee versus Estonia Lettoniae adiacet, ab oriente Russia (regio Pscoviensis), ab oriente et meridie Ruthenia Alba (regio Vitebscensis), a meridie Lituania.

Flumen Lettoniae maximum Duna (quae et Duina Occidentalis) est. Alia flumina Adia (Lettonice Aģe), Coiwa vel Goiwa (Gauja), Missa (Mūsa), Raupa (Brasla), Saletsa (Salaca), Wela vel Winda (Venta) sunt.

Regiones historicae
Quinque Lettoniae regiones historicae sunt:
 Curlandia (nunc Lettonice Kurzeme)
 Semigallia (Zemgale)
 Selonia (Sēlija)
(haec tres in ripa Dunae laeva sitae, ab occidente ad orientem enumeratae)
 Livonia (Vidzeme; sed diversis modis Livonia definitur)
 Lettigallia (Latgale)
(haec duae in ripa Dunae dextra)

Sed tres stellae aureae in insigni Lettoniae Curlandiam (cum Semigallia et Selonia), Vidzeme et Lettigalliam significant.

Urbes et castella

Riga est Lettoniae caput. Aliae urbes sunt:

Alvanga (Lettonice Alsunga)
Ascradis (Aizkraukle)
Cruceburgum (Krustpils)
Duneburgum (Daugavpils)
Ervalia (Ārlava)
Goldinga (Kuldiga)
Holma (Salaspils)
 Liba (Liepaja)
 Mariana Domus (Viļaka)
Mitavia (Jelgava)
 Piltynum (Piltene)
 Saletsa (Salacgrīva)
 Sarnitus (Sārnate)
 Seelburgum vel Selonum castrum (Sēlpils)
 Sygewaldense castellum (Sigulda)
 Vindovia (Ventspils)
 Wasa (Vendzavas)
 Woldemaria (Valmiera)
 Ykescola (Ikšķile)

Castella multa mediaevalia in Lettonia aedificata sunt, quorum Angermunda, Cauponis castrum, Dabrelis castrum, Kochenhusium vel Ruthenicum castrum, Normus, Ropa, Thoreda nota sunt.

Notae

Bibliographia 
 Plakans, Andrejs (1995). The Latvians: A Short History. Stanford: Hoover Institution Press. ISBN 978-0-8179-9302-3

 Historia Germaniae
 Historia Russiae
 Historia Scandinaviae
 Historia Sueciae

Nexus externi 

!
Condita 1918
Condita 1991
Balticum
Civitates sociae Unionis Europaeae